








Na temelju odredbi čl. 19. i čl. 48. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 30. Statuta Općine Vir („Službeni glasnik Općine Vir“ broj 11/09, 12/09, 02/11, 02/18, 01/20, 04/21), Općinsko vijeće Općine Vir na svojoj --. sjednici održanoj dana --. -- 2026. godine donijelo je

O D L U K U
[bookmark: _GoBack]o financiranju javnog prijevoza umirovljenika i osoba starijih od 65 godina na 
 Općine Vir

Članak 1.
Općina Vir financirati će trošak redovnog javnog prijevoza umirovljenicima i osobama starijim od 65 godina s prebivalištem prebivalištem na području Općine Vir, a kojeg obavlja Liburnija d.o.o. iz Zadra, Ul. Nikole Jurišića 6, 23000, Zadar, na linijama koje prolaze područjem Općine Vir.

Članak 2.
[bookmark: _Hlk223358791]U smislu ove Odluke, umirovljenikom se podrazumijeva korisnik starosne, prijevremene starosne, invalidske, privremene invalidske, obiteljske mirovine.
          Članak 3.
Subvencioniranje podrazumijeva ostvarivanje prava na personaliziranu kartu redovnog javnog prijevoza pri čemu korisnik podmiruje jednokratni trošak izrade personalizirane iskaznice prema važećem cjeniku prijevoznika.
Članak 4.
[bookmark: _Hlk222391300]Za ostvarivanje prava na financiranje redovnog javnog prijevoza potrebno je podnijeti zahtjev u roku određenom u javnom pozivu te ispuniti slijedeće uvjete:

           Umirovljenici:

· da podnositelj zahtjeva ima  prijavljeno prebivalište na području Općine Vir najmanje 1 (jednu) godinu do dana objave Javnog poziva
· da ima status umirovljenika
· da domaćinstvo u kojem podnositelj živi ima podmirene obveze prema Općini Vir i pravnim osobama u vlasništvu Općine Vir 
· da obavijest o mirovini podnositelj zahtjeva zaprima na području Općine Vir.

Osobe starije od 65. godina koje nisu u mirovini 

· da podnositelj zahtjeva ima  prijavljeno prebivalište na području Općine Vir najmanje 1 (jednu) godinu do dana objave Javnog poziva
da je stariji od 65. godina a ne prima hrvatsku i/ili inozemnu mirovinu
· da domaćinstvo u kojem podnositelj živi ima podmirene obveze prema Općini Vir i pravnim osobama u vlasništvu Općine Vir. 

Iznimno, podnositelji zahtjeva stranci ili osobe bez državljanstva, mogu ostvariti pravo na potporu iz članka 1. ove odluke ako umjesto prebivališta imaju prijavljeno boravište na području Općine Vir najmanje 1 (jednu) godinu do dana podnošenja zahtjeva ukoliko zahtjevu prilože druge dokaze da su se trajno nastanilli u Viru te da iz administrativnih razloga nisu u mogućnosti prijaviti prebivalište na adresi na kojoj žive.

U slučajevima iz prethodnog stavka umjesto uvjerenja o prebivalištu podnositelj zahtjeva za sebe predaje potvrdu o boravištu te presliku iskaznice o dozvoli boravka.

Članak 5.
Korisnici iz članka 1. ove Odluke, a u svrhu ostvarivanja prava na besplatan prijevoz na području Općine Vir obavezni su Općini Vir podnijeti zahtjev za ostvarivanje prava na financiranje javnog prijevoza, nakon raspisivanja Javnog poziva.

Javni poziv iz prethodnog stavka raspisuje načelnik Općine Vir.

Članak 6.
Pravo iz članka 1. ove Odluke ostvaruje se podnošenjem pisanog zahtjeva uz koji se prilaže:

 Umirovljenici:

· preslika osobne iskaznice ili potvrdu o prebivalištu,
· dokaz da je korisnik mirovine (potvrda banke, dokazi o isplati mirovine, izvod s računa), 
     -     preslika kartice ili potvrdu banke o IBAN računu.

Osobe starije od 65. godina koje nisu u mirovini

· preslika osobne iskaznice ili potvrdu o prebivalištu, odnosno odobrenom boravku za 
strance ili osobe bez državljanstva,  
· presliku kartice ili potvrdu banke o IBAN računu korisnika


Članak 7.
Zadužuje se Upravni odjel opće, pravne poslove i lokalnu samoupravu za provedbu ove Odluke.
Članak 8.
Ova Odluka stupa na snagu osmog dana od danaobjave u „Službenom glasniku Općine Vir“.

								Predsjednik Općinskog vijeća 
								Općine Vir
								Kristijan Kapović



O b r a z l o ž e nj e

Općina Vir godinama osigurava umirovljenicima besplatan prijevoz na linijama koje prolaze područjem Općine Vir, budući podaci o korisnicima više ne odgovaraju stvarnim potrebama.
Revidiranje odluke o financiranju mjesnog prijevoza zbog zastarjelosti podataka nužan je korak za usklađivanje stvarnih troškova s proračunskim mogućnostima i potrebama korisnika. 

